Vonnisoplegging begin vir Griekwastad-moordenaarDie 17-jarige seun wat skuldig bevind is aan die Steenkamp-gesin se moorde in Griekwastad Die tienerseun wat skuldig bevind is aan die moorde op die Steenkamp-gesin van Griekwastad, se vonnisoplegging begin na verwagting Dinsdag in die Noord-Kaapse hooggeregshof in Kimberley. Regterpresident Frans Kgomo het die 17-jarige seun in Maart skuldig bevind aan die moord op Deon Steenkamp (44), sy vrou Christelle (43) en dogter Marthella (14) op 6 April 2012 op die plaas Naauwhoek. Die tiener is ook skuldig bevind op ŉ aanklag van dwarsboming van die gereg en dat hy Marthella verkrag het. Die seun, wie se naam nie bekend gemaak mag word nie omdat hy minderjarig is, word sedert sy skuldigbevinding in ŉ gevangenis vir jeugdiges in Kimberley aangehou. Die vonnisoplegging gaan na verwagting vier dae lank duur. Lees ook: Geen borgtog vir Griekwastad-moordenaar Griekwastad-moorde: Hier is die uitspraak Griekwastad-moorde: “Die domste plaasaanvaller in Suid-Afrika” Griekwastad-moorde: Uitspraak vandag verwag